**Årsmøte 2022 i Ursviktbuktens Båtforening**

**Det innkalles til Årsmøte i Ursvikbuktens båtforening torsdag 12 mai kl 19:00**

**Møtested NIF huset på Bergerbanen**

**Agenda**

**1. Godkjenning av innkallingen og dagsorden**

**2. Valg av møteleder**

**3. Årsberetning for 2021**

**4. Regnskap for 2021**

**5. Kontingenter for 2022**

**7. Innkommende forslag**

**8. Forslag fra styret - vedtekstendring**

**9. Budsjett for 2022**

**10. Valg**

**Ref. pkt 3 Årsberetning for 2021**

På bakgrunn av de omfattende oppgradering/reparasjonsarbeider som ble gjort i 2020 så gikk vi inn i 2021 med et anlegg som var i vesentlig bedre stand etter flere års slitasje. Imidlertid så viste det seg at indre betongbrygge forskjøv seg i øst/vest retning ved vind fra nord og nord/øst. Etter noen diskusjoner med Marineservice og innspill fra styret, så ble det lagt ut en ny moring som ikke vil påvirke innseilingen til indre brygge. Løsningen har vist seg å fungere i praksis. Samtidig ble nord/syd bryggas sammenkopling med bølgebryter og indre betongbrygge justert. Faktura for dette arbeidet( 50.200 NOK) ble mottatt i 2022 og reflekteres følgelig ikke i regnskapet for 2021.

Problemet med dårlig fortøyninger er vedvarende og en stadig hodepine for styret. Noe av problemet løses ved en endring i vedtektene når det gjelder utleie av plasser. Se pkt 8 i dagsordenen.

Forøvrig har styret ryddet opp i ventelistesystemet, både når det gjelder kjøp av plass og leie av plass. En i styret har som hovedoppgave å følge opp dette og det fungerer bra. Det er en lettelse for styret og en vesentlig forbedring i kommunikasjonen med alle de som ønsker plass i anlegget.

**4. Regnskap for 2021**

Regnskap + detaljert kontantregnskap vedlegges.

**5. Kontigenter 2022**

De siste 3 årene har vi brukt opp alle økonomiske reserver på  
- ny nord/syd brygge  
- reparasjoner på bølgebryteren  
- forsterket fortøyninger/moringsfester av indre betongbrygge  
- skifte av fenderstokker  
  
For å holde anlegget ‘up to date’ må vi bruke mer penger hvert år på vedlikehold/ettersyn slik at vi unngår de store reparasjonsarbeider med noen få års mellomrom. Priser på utriggere er også blitt dyrere. Noen av disse må vi skifte hvert år grunnet slitasje/brekkasje.

På bakgrunn av ovennevnte foreslår styret:

**Årskontingenten økes med Kr. 300,- pr meter plassbredde**

Det betyr at  
en 2,5 m plass får en økning på Kr.750 – ny årlig sats Kr. 5.075  
en 3,0 m plass får en økning på Kr.900 – ny årlig sats Kr. 5.890  
en 3,5 m plass får en økning på Kr.1.050 – ny årlig sats Kr. 6.705  
en 4,0 m plass får en økning på Kr.1.200 – ny årlig sats Kr. 7.520  
en 4,5 m plass får en økning på Kr.1.350 – ny årlig sats Kr. 8.335

**7. Innkommende forslag**

Det er ikke kommet inn forslag fra medlemmene.

**8. Forslag fra styret**  
  
 Ved utleie av plasser så har det vært leid ut plasser til folk som ikke har tilknytning til Ursvik eller Hellvikskog Vel. I noen tilfeller så har det vært folk fra Oslo. Det har medført at disse leietagerne har vært vanskelig å få kontakt med når det gjelder varsling om mangelfulle fortøyninger, varsel om dårlig vær etc etc. Selv om vi har en mailadresse eller tlf nummer til leietager så viser det seg at reaksjoner på varsling er mangelfull.  
På bakgrunn av ovennevnte så foreslår styret en vedtektsendring som sidestiller eiere og leietagere av plasser. Det medfører også en liten endring i §1.

§9 lyder som følger: Forslag til endring er i understreket og i blå tekst.   
  
§ 9. Fremleie av båtplass  
Andelseiere som fremleier plassen sin må melde fra til styret om navn og adresser til leietaker. Andelseieren er ansvarlig for at leietaker er kjent med og følger foreningens vedtekter/regler. **Leietager må være grunneier eller beboer i enten Ursvik eller Hellvikskogs vel.** Dersom en båtplass ikke blir benyttet av innehaveren i løpet av to påfølgende hverandre sesonger, kan styret i samråd med eier leie ut den ubenyttede plassen for en avtalt periode, i henhold til ventelisten, inntil eier igjen vil legge egen båt på plassen.  
  
§ 1 lyder som følger med forslag hvor rød tekst strykes og erstattes med blå tekst.  
  
Ursvikbuktens Båtforening har som formål å samordne båtinteressene i Ursvikbukten, skaffe båtplasser til medlemmene og drive foreningen slik at det oppstår et aktivt og hyggelig båtmiljø. Utbyggingen av båtplasser i Ursvikbukten skal skje på en slik måte at det blir tatt tilbørlig hensyn til alle grunneiere og beboeres ~~velmedlemmers~~ brukerinteresser i bukta og i nært samarbeid med de to velstyrene. Det er bare grunneiere eller beboere ~~som er medlem av~~ i Hellvikskog eller Ursvik Vel som kan bli medlem i Båtforeningen.

**10. Budsjett**

Budsjett vedlagt

**11. Valg**

Styret består av

**Leder Kjell Gudmundsen** **på valg for 2 år   
Kasserer** Sturla HolandIkke på valg   
**Sekretær** **Helge Pedersen** **på valg for 2 år   
Styremedlem** **Roar Hartung** **på valg for 2 år**  
**Styremedlem** Robert Heggenikke på valg **Styremedlem** Per Olav Kublikikke på valg **Vara repr. Stig Arf på valg for 1 år**  **Vara repr. Torger Stubberud på valg for 1 år  
Revisor Ole Næsje På valg 1 år  
Valgkomite Frank Sivertsen på valg 1 år**

Valgkomiteen foreslår gjenvalg på alle plasser som er på valg.